Leona Marlin-Romeo

Leona Marlin-Romeo (☆ 3 di yüli 1973 na Sint Maarten)Declaration Electoral Council ta un politico di Sint Maarten. E tabata promé minister di Sint Maarten di 15 di yanüari 2018 te 10 di òktober 2019, enkabesando dos gabinete konsekutivo ku sosten di su partido United Democrats.The Daily Herald, Leona new prime minister, ministers take oath Mon., 12 di yanüari 2018. Entre 2014 i 2016 e tabata miembro di Parlamento di Sint Maarten.

 Biografia 
Leona Romeo a nase dia 3 di yüli 1973 komo yu di Marius Romeo i Marilyn Thomas. Komo mucha, Marlin-Romeo tabata bai e Sentro Agógiko Metodista (MAC) na Sint Maarten. El a bai brevemente St. Maarten Academy promé ku el a trasladá pa Oak Hill Academy na Virginia. El a gradua di Universidat di Adelphi na 1995 ku un bachelor den siensia polítiko i un menor den franses. El a kontinua su estudio na Universidat di Amsterdam unda el a gradua ku un master den Relashonnan Internashonal. Na 2005, Marlin-Romeo a regresá Sint Maarten, i a kuminsá traha komo e hefe di e Departamentu di Registro Sivil.

Marlin-Romeo ta kasá ku Richard Marlin i huntu nan tin dos yu.

 Politika 
Marlin-Romeo a partisipa den elekshon pa Parlamento di Sint Maarten na aña 2010 riba lista di NA, na 2014 riba lista di USP, na 2016 riba lista di UP i na 2018 riba lista di UD. 

E promé gabinete Marlin-Romeo tabata un gabinete interino despues di kaida di gobiernu di William Marlin i ku tabatin e tarea pa dirigí e pais te na elekshon na febrüari 2018 i formashon di un gobièrnu nobo. E formashon di e gabinete aki a tarda komo Franklin Meyers, e promé formadó i kandidato pa promé minister, no a pasa e screening pa minister. P’esei a disidí pa nombra Marlin-Romero, kandidato pa minister di Hustisia, komo promé minister.Caribisch Netwerk, 'Interim-regering Sint Maarten eind deze week', 9 di yanüari 2018. Archivá dia 30 di mart 2023. El a huramentá dia 15 di yanüari 2018. 

Despues di e elekshon i formashon di un gobièrnu nobo, Marlin-Romeo a bolbe bira promé minister dia 25 di yüni 2018. Despues di negosiashonnan difísil, el a yega na un akuerdo ku Hulanda i Banko Mundial riba un programa di rekuperashon pa e daño kousa pa orkan Irma. Pero un punto di kontenshon a keda e drechamentu di Aeropuerto Internashonal Prinses Juliana, ku Hulanda solamente kier a finansia si e haña influensia den e maneho di e aeropuerto. E aresto di lider di partido UD, Theo Heyliger, a hasi e relashonnan mas tenso ainda. Algun miembro di e frakshonnan ku tabata sostené e gobièrnu a bula kurá pa oposishon, di manera ku Marlin-Romeo a pèrdè su sosten di mayoria. E di dos gabinete Marlin-Romeo a kai dia 22 di sèptèmber 2019.

Category:Hende
Category:Polítiko di Sint Maarten
Category:Premier di Sint Maarten